b'\n_START_ARTICLE_\nNem\xc5\xa1ka vzhodna kolonizacija\n_START_PARAGRAPH_\nNem\xc5\xa1ka vzhodna kolonizacija (nem\xc5\xa1ko {{{1}}} Ostsiedlung) je bila dolgotrajen proces srednjeve\xc5\xa1ke migracije nem\xc5\xa1kih, nizozemskih in  flamskih naseljencev iz zahodnih in osrednjih pokrajin Svetega rimskega cesarstva v njegove obmejne, redkeje naseljene pokrajine na vzhodu in jugu. Podro\xc4\x8dje kolonizacije se je razprostiralo pribli\xc5\xbeno od dana\xc5\xa1nje Slovenije vse do Estonije. Nem\xc5\xa1ka vzhodna kolonizacija je v najve\xc4\x8dji meri sledila teritorialni ekspanziji Svetega rimskega cesarstva in nem\xc5\xa1kega vite\xc5\xa1kega reda, svoj vrhunec pa je dosegla med 12. in 14. stoletjem. Njena direktna posledica je bila popolna preobrazba Srednje in Vzhodne Evrope na demografskem, religijskem, pravnem, agrikulturnem in administrativnem podro\xc4\x8dju.'